
24 DR.30.10.2002 
 

 

ramai warganegara Malaysia sekarang ini, semua keturunan yang nenek moyangnya 
datang selepas 1820 dan dia kata social contract nya ada bumiputera, ada bukan bumi- 
putera dan akan dikekalkan untuk selama-lamanya.  Tidak patutlah Tuan Pengerusi. 

Kita mesti mengkaji bagaimana kita boleh adakan satu tempoh, misalnya. Sejak 
kemerdekaan 1957, tak kan hal ini akan dikekalkan untuk selama-lamanya.   

Puan Chong Eng:  Penjelasan 

Dr. Tan Seng Giaw:  Ya. 

Puan Chong Eng: Terima kasih Yang Berhormat bagi Kepong.  Bagaimana Yang 
Berhormat bagi Kepong membuat analisis di antara apa yang dikatakan oleh ‘Parit yang 
Sulong’ dan Yang Amat Berhormat Perdana Menteri kerana Yang Amat Berhormat Perdana 
Menteri mengatakan bahawa orang Melayu patutlah membuangkan tongkat itu dan mereka 
sebetulnya tidak merasa bangga dengan special rights yang mereka ada kerana ini 
menunjukkan kelemahan mereka.  Bagaimana Yang Berhormat bagi Kepong buat analisis? 

Dr. Tan Seng Giaw: Tuan Pengerusi, saya tidak mahu menyinggung sesiapa pun 
tetapi kenyataan Yang Amat Berhormat Perdana Menteri itu ada betul juga.  Tidak akan kita 
hendak ada tongkat untuk selama-lamanya.  Kita hendak berdikari. Tetapi kita mesti ingat 
jangan kita pinggirkan mana-mana kaum pun, itu penting  [Tepuk] Kaum Melayu pun jangan 
kita pinggirkan, kaum India, kaum Cina dan sebagainya, jangan kita pinggirkan sesiapa 
pun.  Itu penting sekali.   

Tetapi kita mesti kaji setakat mana kita boleh kekalkan status bumiputera dan 
bukan bumiputera. Kita mesti kaji. Tidak boleh kita untuk 1000 tahun pun kekalkan keadaan 
sedemikian, tidak boleh.  Terutamanya dengan World Trade Organization atau WTO yang 
tidak mengiktiraf langsung dan globalisasi yang bertambah hangat yang tidak mengiktiraf 
langsung status bumiputera kita, macam mana kita boleh bersaing, menyahut globalisasi 
yang bertambah ini.  Ini masalah kita sekarang. 

Sebab itulah saya pernah mencadangkan supaya kita ada Majlis Perpaduan 
Negara untuk semua wakil bagi semua kaum untuk berkumpul, untuk sama-sama menelaah 
masalah yang dihadapi oleh negara kita dan seterusnya kita meneliti setakat mana kita 
boleh memanjangkan apa yang disebut sebagai social contract. Tambah pula masalah 
bahasa Inggeris sekarang ini, ditokok tambah kepada masalah perpaduan pula. Ini masalah 
tetapi mujur masalah setakat ini, negara ini tidak menyaksikan keganasan seperti yang 
berlaku di Bali dan sebagainya dan kalau kita ada toleransi, kalau kita semua boleh melalui 
badan seperti Majlis Perpaduan Negara, kita boleh mengurangkan ketegangan dan 
sebagainya.  

Saya sekali lagi menyeru supaya pihak kementerian mengkaji semula hal yang 
telah saya bangkitkan tadi dan saya berharap Majlis Perpaduan Negara dapat ditubuhkan.  
‘Pandang jauh dilayangkan dan pandang dekat dikutipkan’.  Sekian, terima kasih. 

Tuan Pengerusi [Datuk Lim Si Cheng]:  Tambun. 

11.51 pagi. 

Dato’ Haji Ahmad Husni bin Mohd. Hanadzlah [Tambun]: Terima kasih Tuan 
Pengerusi.  Saya ingin menyentuh di bawah Program Perpaduan Negara.  Saya berharap 
kementerian ini mengambil sikap serius ke arah untuk mewujudkan perpaduan negara yang 
tulen, dalam erti kata lain, pada jangka masa panjang nanti, kita dapat melihat multi etnik 
kita bekerja, tinggal dan belajar bersama-sama, seolah-olah tidak ada ethnic line di antara 
satu sama lain.  Proses ini tentulah memakan masa yang panjang tetapi sekiranya tidak 
diambil tindakan secara serius, kita tidak akan mencapai matlamat tersebut.   

Saya ingin menyatakan di sini bahawa kita harus menerima hakikat bahawa 
negara ini adalah sebuah negara multicultural dan multiracial. Sebenarnya masalah 
multicultural dan multiracial ini dihadapi oleh banyak negara di dunia, di Scandinavia, di 
Asia Barat, di Eropah Timur dan di Asia Tenggara tetapi suasana negara kita ini lebih 
berbeza kerana ada tiga ras terbesar. Tidak seperti sesetengah negara, dia ada konsep 



ramai warganegara Malaysia sekarang ini, semua keturunan yang nenek moyangnya datang selepas 1820 dan dia kata social contract nya ada bumiputera, ada bukan bumi- putera dan akan dikekalkan untuk selama-lamanya. Tidak patutlah Tuan Pengerusi. Kita mesti mengkaji bagaimana kita boleh adakan satu tempoh, misalnya. Sejak kemerdekaan 1957, tak kan hal ini akan dikekalkan untuk selama-lamanya. Puan Chong Eng: Penjelasan. Dr. Tan Seng Giaw: Ya. Puan Chong Eng: Terima kasih Yang Berhormat bagi Kepong. Bagaimana Yang Berhormat bagi Kepong membuat analisis di antara apa yang dikatakan oleh 'Parit yang Sulong' dan Yang Amat Berhormat Perdana Menteri kerana Yang Amat Berhormat Perdana Menteri mengatakan bahawa orang Melayu patutlah membuangkan tongkat itu dan mereka sebetulnya tidak merasa bangga dengan special rights yang mereka ada kerana ini menunjukkan kelemahan mereka. Bagaimana Yang Berhormat bagi Kepong buat analisis?. Dr. Tan Seng Giaw: Tuan Pengerusi, saya tidak mahu menyinggung sesiapa pun tetapi kenyataan Yang Amat Berhormat Perdana Menteri itu ada betul juga. Tidak akan kita hendak ada tongkat untuk selama-lamanya. Kita hendak berdikari. Tetapi kita mesti ingat jangan kita pinggirkan mana-mana kaum pun, itu penting [Tepuk] Kaum Melayu pun jangan kita pinggirkan, kaum India, kaum Cina dan sebagainya, jangan kita pinggirkan sesiapa pun. Itu penting sekali. Tetapi kita mesti kaji setakat mana kita boleh kekalkan status bumiputera dan bukan bumiputera. Kita mesti kaji. Tidak boleh kita untuk 1000 tahun pun kekalkan keadaan sedemikian, tidak boleh. Terutamanya dengan World Trade Organization atau WTO yang tidak mengiktiraf langsung dan globalisasi yang bertambah hangat yang tidak mengiktiraf langsung status bumiputera kita, macam mana kita boleh bersaing, menyahut globalisasi yang bertambah ini. Ini masalah kita sekarang. Sebab itulah saya pernah mencadangkan supaya kita ada Majlis Perpaduan Negara untuk semua wakil bagi semua kaum untuk berkumpul, untuk sama-sama menelaah masalah yang dihadapi oleh negara kita dan seterusnya kita meneliti setakat mana kita boleh memanjangkan apa yang disebut sebagai social contract. Tambah pula masalah bahasa Inggeris sekarang ini, ditokok tambah kepada masalah perpaduan pula. Ini masalah tetapi mujur masalah setakat ini, negara ini tidak menyaksikan keganasan seperti yang berlaku di Bali dan sebagainya dan kalau kita ada toleransi, kalau kita semua boleh melalui badan seperti Majlis Perpaduan Negara, kita boleh mengurangkan ketegangan dan sebagainya. Saya sekali lagi menyeru supaya pihak kementerian mengkaji semula hal yang telah saya bangkitkan tadi dan saya berharap Majlis Perpaduan Negara dapat ditubuhkan. 'Pandang jauh dilayangkan dan pandang dekat dikutipkan'. Sekian, terima kasih. Tuan Pengerusi [Datuk Lim Si Cheng]: Tambun. 11.51 pagi. Dato' Haji Ahmad Husni bin Mohd. Hanadzlah [Tambun]: Terima kasih Tuan Pengerusi. Saya ingin menyentuh di bawah Program Perpaduan Negara. Saya berharap kementerian ini mengambil sikap serius ke arah untuk mewujudkan perpaduan negara yang tulen, dalam erti kata lain, pada jangka masa panjang nanti, kita dapat melihat multi etnik kita bekerja, tinggal dan belajar bersama-sama, seolah-olah tidak ada ethnic line di antara satu sama lain. Proses ini tentulah memakan masa yang panjang tetapi sekiranya tidak diambil tindakan secara serius, kita tidak akan mencapai matlamat tersebut. Saya ingin menyatakan di sini bahawa kita harus menerima hakikat bahawa negara ini adalah sebuah negara multicultural dan multiracial. Sebenarnya masalah multicultural dan multiracial ini dihadapi oleh banyak negara di dunia, di Scandinavia, di Asia Barat, di Eropah Timur dan di Asia Tenggara tetapi suasana negara kita ini lebih berbeza kerana ada tiga ras terbesar. Tidak seperti sesetengah negara, dia ada konsep.